Rikunarita-ORG/Wikinium huggingface dataset:
# Wikispecies

O logo de **Wikispecies** simboliza una flor con un insecto a l'alto.
**Wikispecies** (*Biquiespecies* en aragonés) ye un prochecto d'a Fundación Wikimedia, ta ser emplegato como a directorio d'especies, escrito en idioma anglés. D'entre las que se-bi troban, están animals, plantas, fongos, bacterias, archaea, protistas y atras formas de vida y se desarrollará en estreito contacto con otros wikiprochectos, especialment Biquipedia.

## Vinclos externos

* Biquiespecies
# Wikidata

| Wikidata |
| --- |
|  |
|  Portalada de Wikidata |
| **Información cheneral** |
| URL | wikidata.org |
| Comercial | No |
| Tipo de pachina | Base de conoiximiento Bases de datos en linia |
| Rechistro | Opcional |
| Idioma | Multilingüe |
| Propietario | Wikimedia |
| Estreno | 29 d'octubre de 2012 |

**Wikidata** es una base de conoiximientos editada en colaboración y alochada por a Fundación Wikimedia. Tien l'obchectivo de proporcionar una fuent común de datos que puedan estar emplegaus por prochectos de Wikimedia como Wikipedia, y por cualsiquier atra persona, baixo una licencia CC0 de dominio publico. Isto ye similar a la forma en que Wikimedia Commons proporciona almagazenamiento pa archivos multimedia y acceso a istos archivos para toz os prochectos de Wikimedia. Wikidata funciona y opera con o software Wikibase.

En primerías de 2023, Wikidata contaba con 1,54 mil millons de declaracions d'elementos (tripleta semantica).

## Referencias

## Vinclos externos

* Pachina oficial de Wikidata
# Tribu (biolochía)

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Ista pachina tracta sobre a categoría taxonomica tribu, que s'emplega en biolochía sistematica. Pa atros usos de tribu se veiga Tribu (desambigación).*
As rabosas forman un grupo especialment particular de canidos con caracters comuns y diferenciaus contra la resta (coda larga, pupilas verticals,...), pero pertenecen a mas d'un chenero, por o cual dan forma a la tribu *Vulpini*.
En taxonomía, a **tribu** ye una categoría taxonomica opcional que se troba en un ran de clasificación por debaixo de a familia y por alto de o chenero. Se considera menos prioritaria que as categorías intermedias subfamilia y superchenero, que son preferibles y menos ambigas, y no sole amaneixer si con ixas *per se* se satisfacen as necesidaz de taxons intermedios.

Muit a sobén se posiciona concretament entre a subfamilia y o chenero (u o superchenero si en i hese), pus en estando un ran inferior a la primera, se gosa emplegar pa deseparar organismos que muestran caracters biolochicos inequivocament semellants entre els, lo que chustificaría creyar-les un taxón propio, pero apomorficos (diferenciaus) con a resta de o conchunto familia.

A terminación tipica en os nombres de taxons de categoría tribu ye o plural neutro latino *-ina* u o chenitivo plural *-ini*.

## Se veiga tamién

* Sistema de nomenclatura binominal.
* Cladistica.
* Especie.
* Superchenero.
# Sistema de nomenclatura binominal

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Carl von Linné estió lo primer d'emplegar o sistema de nomenclatura binominal.
En biolochía, o **sistema de nomenclatura binominal** (tamién a ormino dita erroniament «*binomial*», anque este termino en as luengas latinas no s'ha d'emplegar difuera de ta referir-se a los binomios matematicos) u **nomenclatura binaria** ye un convenio estándard emplegau ta denominar especies. Como a palabra *binominal* sochiere, o nombre cientifico d'as especies ye una combinacion de dos palabras ("nombres") en latín: o nombre chenerico que indica o chenero y un epiteto u nombre especifico que designa a especie. A unión d'os dos vocables ye o nombre d'a especie.

O nombre chenerico puede estar perfectament compartiu por dos especies chirmanas (*Homo sapiens* y *Homo neanderthalensis* son especies d'o mesmo chenero) pero a cosa que designa propiament a especie ye a combinación d'as dos parolas (asinas, o nombre d'a especie humana ye «*Homo sapiens*», no pas «*sapiens*»).

O nombre chenerico ha de levar siempre a primera letra en mayuscula, mientres que o epiteto especifico no la i ha de levar. Esta norma incluye a obligación de resaltar o nombre, o que se fa en manuscritos y textos mecanografiatos subrayando-lo, y en textos imprentatos por meyo d'a cursiva. Por eixemplo: *Homo sapiens*, encara que tamién podría fer-se subrayato: Homo sapiens, encara que no ye tan frecuent.

O nombre d'o chenero puede alcorzar-se emplegando a letra inicial se este concuerda con o zaguer chenero nombrato con a mesma inicial a dintro d'a mesma pachina y siempre que no pueda menar ta confusions. En bels casos a versión alcorzata ye común, como en o caso d'a bacteria *Escherichia coli*, que gosa escribir-se como *E. coli* en a literatura medica y d'atros grupos profesionals allenos a la biolochía.

A nomenclatura binominal ye a forma mas especifica ta denominar as especies, pero ye nomás uno d'os cuantos estándards d'a nomenclatura biolochica, que s'ocupa tamién d'a denominación formal en latín d'os taxons de categoría superior.

## Se veiga tamién

* Clasificación cientifica
* Carl von Linné
* Especie
# Corcega

|  |
| --- |
| **CorcegaCorse Corsica* |
| **Rechión de Francia** |
|

|  |  |
| --- | --- |
|  |  |
| Bandera | Escudo |

 |
|  Mapa de situación en Francia |
| **Entidat**  • **Estau** | Rechión  Francia |
| **Capital**  | Aiacciu  |
| **Subdivisions**  • **Districtos**  • **Cantons**  • **Comunas** |  5 52 360 |
| **Departamentos** | Alta Corcega Corcega d'o Sud |
| **Idioma oficial**  • **Atros idiomas** | Francés Corso |
| **Superficie**  • **Total** |  8 680 km² |
| **Gubierno**  • **President** |  Gilles Simeoni |
| **Población**  • **Total** (2023)  • **Densidat** | Pos. 25ª 320 208 hab. 31 hab/km² |
| **‎Chentilicio** | Corso/a |
| **ISO 3166-2** | FR-20R |
| Pachina web oficial |

**Corcega** (en italiano y Corso *Corsica*, en francés *Corse*) ye una isla situata a lo sud d'a Costa Azul, y a lo norte de Cerdenya. A suya capital ye Aiacciu y se charra l'idioma corso que tiene uns 10.000 parladors.

Dende 1768 fa parte d'o territorio francés (de fueras d'un breu periodo de tiempo) y personalidaz importants en a historia de Francia son d'orichen corso, como por eixemplo Napoleón Bonaparte.

## Referencias

|  |  |
| --- | --- |
| **Rechions de Francia** |  |
|

|  |  |
| --- | --- |
| **Rechions** |
Altos de Francia | Auvernia-Roine-Alpes | Borgonya-Franco Condau | Bretanya | Centro-Val de Loira | Corcega | Gran Este | Isla de Francia | Nueva Aquitania | Normandía | Países d'a Loira | Provenza-Alpes-Costa Azul | Occitania |
| **Rechions d'Ultramar** | Guadalupe | Guayana Francesa | Martinica | Mayotte | Reunión |

 |
# Isla Ascensión

|  |
| --- |
| **Isla AscensiónAscension Island* |
| **Territorio d'ultramar d'o Reino Uniu** |
|

|  |  |
| --- | --- |
|  |  |
| Bandera | Escudo |

 |
| Lema: *Our faith is our strength* |
| Himno: *God Save the Queen* |
| **Entidat**  • **Estau** | Territorio d'ultramar  Reino Uniu |
| **Capital**   • **Población** | Georgetown  560 |
| **Ciudat mas poblada** | Georgetown |
| **Idioma oficial** | Anglés |
| **Superficie**  • **Total** | Pos. 222 88 km² |
| **Gubierno**  • **Chefe d'Estau**  • **Administrador** | Dependencia Isabel II Michael Hill |
| **Población**  • **Total** (2016)  • **Densidat** |  806 hab. 22 hab/km² |
| **Zona horaria** | UTC |
| **Identificadors**  • **Internet** |  .ac |
| **Prefixo telef.** | 247 |
| **Moneda** | Libra de Santa Helena (SHP) |
|  |
| Miembro de: Reino Uniu, Santa Helena |

A **Isla Ascensión** ye una isla situada en l'oceano Atlantico Sud, a 1.600 km de distancia d'a costa d'Africa. Ye una dependencia d'ultramar de Santa Helena, la cual se troba situada 1.287 km a lo sud-este.

|  |  |
| --- | --- |
|  | **Territorios Britanicos d'Ultramar y Dependencias d'a Corona** |
| **Territorios d'Ultramar**: Anguila | Bermudas | Islas Caimán | Islas Cheorchias d'o Sud y Sandwich d'o Sud | Chibraltar | Islas Malvinas | Montserrat | Islas Pitcairn | Santa Helena (Ascensión, Tristán da Cunha) | Territorio Antarctico Britanico | Territorio Britanico de l'Oceano Indico | Islas Turcas y Caicos | Islas Vírchens Britanicas
**Dependencias d'a Corona**: Guernési | Jèrri | Isla de Man
**Bases Sobiranas**: Akrotiri y Dhekelia (en Chipre) |
|  |

|  |
| --- |
| **Estaus d'Africa** |
| Alcheria | Angola | Benín | Botsuana | Burkina Faso | Burundi | Cabo Verde | Camerún | Chad | Chibuti | Comoras | Costa de Vori | Echipto1 | Eritrea | Eswatini | Etiopia | Gabón | Gambia | Ghana | Guinea | Guinea-Bissau | Guinea Equatorial | Kenya | Lesoto | Liberia | Libia | Madagascar | Malawi | Mali | Marruecos | Mauricio | Mauritania | Mozambique | Namibia | Nícher | Nicheria | Republica Arabe Sahraui Democratica2 | Republica Centroafricana | Republica d'o Congo | Republica Democratica d'o Congo | Ruanda | Sant Tomé y Prencipe | Senegal | Seychelles | Sierra Leone | Somalia | Somalilandia2 | Sudafrica | Sudán | Sudán d'o Sud | Tanzania | Togo | Tunicia | Uganda | Zambia | Zimbabwe |
| **Dependencias**: Ascensión | Canarias | Ceuta | Madeira | Mayotte | Melilla | Pantelleria | Reunión | Santa Helena | Socotra | Tristán da Cunha |
| 1 Parcialment en Asia. 2 Parcialment reconoixiu u en disputa |
# Bulbo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Bulbos de cebolla roya.
Un **bulbo** ye un tallo subterranio embolicau de fuellas modificadas (catafilos), que li dan una forma maciza tendent a la esfera, o elipsoide u por o menos una forma tronco-conica. Os catafilos almadazenan sustancias de reserva, son carnosos y son embolicaus por una capa de fuellas secas que evitan a desecación. Eixemplos de plantas con bulbos son os allos, as cebollas y o tulipán.

Os bulbos permiten una reproducción asexual si se forman nuevos bulbos a partir de chitos laterals que forman nuevos bulbos y son acompanyaus de radices adventicias.

## Referencias

## Bibliografía

* Natividad Ferrer Marí, Miguel Gracia Vicente, Manuel Medina Martínez *Bachillerato. Biología y Geología* Bruño, 2008.
# Inflorescencia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Inflorescencias d'*Allium sp.*
A **inflorescencia** (pronunciau /infloɾeˈɵɛnɵja/, "inflorezenzia") ye una estructura compuesta d'es verticilos florals de bellas plantas, en as cuals as flors son sobre brancas u en l'estrimo d'un tallo. De traza formal, a estructura d'una inflorescencia remata aon ye la primer fuella normal u nomofilo. I ha inflorescencias en as cuals no se i troba si que una flor, como lo caso d'a magnolia u o tulipán (inflorescencias unifloras), u inflorescencias con mas flors (plurifloras).

As inflorescencias se composan d'un pedicelo u pedunculo, un receptaculo aon son as flors individuals u un raquis sobre o cual i son clavadas, y pueden tener amás amás bractias, que son follas modificadas exclusivas d'estas estructuras.

## Inflorescencias ubiertas u racemosas

Son as inflorescencias en as cuals se da un creiximiento de nuevos botons florals entre que dura la florada. Pa fer-lo, os meristemas apicals d'os diferents eixes siguen activos y por ixo producen nuevas flors individuals, dando como resultau una florada centripeta, en a cual as flors mas extrimas pueden ser secas pero as centrals serán as zagueras en ubrir-se.

Este tipo d'inflorescencias se troban baixo formas diversas: racemos ("carrazos"), espigas, umbelas y capítols.

### Imáchens

* Racemo u "carrazo".
* Panicula.
* Espiga.
* Umbela.
* Corimbo.
* Capítol.

## Inflorescencias zarradas u cimosas

Son aquellas en as cuals os meristemas apicals se consumen en producir flors. Por debaixo d'o botón floral terminal, atros botons laterals producen nuevos eixes. En esta clase d'inflorescencias todas as flors son terminals.

Anque por a suya estructura pueden fer recordar a la inflorescencia racemosa, a secuencia d'apertura de flors ye de tot diferent, comenzando por as flors centrals a la contra de como fan aquellas.

### Imáchens

* Cima simple.
* Cima compuesta.
* Cima helicoidal.

## Inflorescencias especials

* Siconio: A inflorescencia caracteristica d'o chenero *Ficus*, en a cual o receptaculo ye modificau y embolica las flors individuals de tot. Cuan se fecunda, se torna una infructescencia con a mesma estructura; o que se conoix popularment como figo.
* Ciato: A inflorescencia caracteristica d'o chenero *Euphorbia*, como as leteruelas y a flor de pascua.

## Se veiga tamién

* Infructescencia.
* Fruito compuesto.

## Referencias

## Enlaces externos

* Se veigan as imáchens de Commons sobre **inflorescencias**.
# Fuella

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*O termin **fulla** rendreza ta iste articlo. Pa la comuna de francia se veiga Fullà.*
Una fuella de planta.
A **fuella** u **folla** (d'o latín *< folia*) ye l'organo vechetativo d'as plantas vasculars, primariament especializata en fer a fotosintesi.

As fuellas contienen sobretot teixito fotosintetizador (parenquima clorofilico), y presentan estructuras tipicament laminars (en as anchiospermas) u aciculars («con forma d'agulla», en muitas chimnospermas).

En as fuellas se fa la mes gran parte d'a transpiración, y per ixo se i prevoca la succión que empucha l'augua succionata dende las radices. Evolutivament, as fuellas pueden modificar-se con diferents finalidaz.

Lo conchunto de fuellas d'una planta ye lo "follamen".

* De *Gingko*
* De tefla con cuatre foliols
* De feleguera
* De favo, en agüerro

## Se veiga tamién

* Percullo.
* Tano.
* Branca.
* Cocullo.
* Rama.
* Tronco.
* Toza.
* Radiz (y vena, termino popular con cuantas acepcions).
* Tallo.
* Lata.

## Notas

## Referencias
# Perianto

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Perianto d'una flor.
O **perianto** (d'o griego <*ρεφί*, *peri*, "arredol", y <*ἄνθος*, *ánthos*, "flor"; «arredol d'a flor») ye o conchunto de verticilos estérils d'as flors d'as fanerogamas, ixo ye, o conchunto de cáliz y corola con todas as suyas piezas florals (petalos y sépals). O perianto envolica y guarda os verticilos fértils y en bellas especies puede rematar fendo parte d'o fruito.

## Se veiga tamién

* Sépal.
* Petalo.
* Cáliz (botanica).
* Corola.

## Referencias
# Alcol

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Os licors levan etanol un d'os alcols mas simples.
L'**alcol** ye un compuesto quimico que contién o grupo funcional -OH. En quimica se diz alcol a aquels hidrocarburos saturatos (u alcans) que contienen un grupo hidroxilo (-OH) en substitución d'un atomo d'hidrocheno enlazato de forma covalent. Manimenos, gosa fablar-se de *l'alcol* referindo-se a o etanol, tradicionalment o *"esprito de vin"*, CH3CH2OH, u l'alcol que se troba en bebidas alcolicas, como a biera, o vin, etc.

Os alcols pueden estar primarios, secundarios u terciarios, pendendo d'o numero d'atomos d'hidrocheno substituyitos en l'atomo de carbonio a que se troba enlazato o grupo hidroxilo.

Eixemplos d'alcols son:

* **Alcols primarios**;

CH3OH (metanol)

CH3-CH2-OH (etanol)
* **Alcols secundarios**;

(CH2OH)2CH-OH (propantriol, glicerol u glicerina)
* **Alcols terciarios**;

(CH2OH)3C-OH
## Denominacions

En aragonés encara se diz *"esprito de vin"* a o etanol. En atras luengas se deciba *"esprito de fusta"* a o metanol. Ye precisament a concepción tradicional d'esprito a que s'amaga dezaga d'o nombre quimico, amprato de l'arabe: A palabra *alcol* provién de الكحول u *al-kukhūl* (*"o esprito"*).

## Referencias

## Vinclos externos

* Se veigan as imáchens de Commons sobre **l'alcol**.
* (en) L'alcol en a pachina web de salut d'a Unión Europea.
# Malaria

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Icono d'aviso medico **Advertencia: Biquipedia no ye un consultorio medico**.

*Si creye que aprecisa d'aduya, por favor consulte con un profesional d'a salut.*

*Plasmodium falciparum* en sangre humana.
Mosquito *Anopheles*, vector d'a malaria.
A **malaria** (de l'italiano *mal aria* -mal aire-) u **paludismo** (provenient d'o latín *palus* -pantano-) ye una malautía infecciosa de caracter febril producida por o parasito *Plasmodium* que se transmite por picadura de mosquito a ormino d'a fembra d'o mosquito *Anopheles*. As especies reconoixitas como causants d'a malautía són *P. falciparum* ye a especie mas patochena y responsable d'os casos mortals, (prevoca alto u baixo lo 80% d'os casos y alto u baixo lo 90% d'as muertes) y *P. vivax*, amás de *P. ovale* (ista no mata pero puet prevocar recayitas a los 4 u 5 anyos dimpués d'a primera infección), *P. malariae* (ista las puet prevocar en os 20 anyos posteriors), *P. knowesli* y *P. semiovale* pueden causar tamién malaria. O vector d'a malaria humana ye a fembra d'o mosquito *Anopheles*; os masclos no pican ya que s'alimentan de vechetals.

O solo caso de contachio dreito entre humans ye o d'una muller embarazata que transmite a infección vía trasplacentaria a lo feto.

Os sintomas son muit variatos, prencipia con fiebre entre os 8 y 30 días posteriors a la infección y puet estar acompanyata, u no, de dolor (de capeza u musculars), diarrea y tos.

En rechions a on que a malaria ye altament endemica, as personas son tan a sobén infectatas que desembolican a "immunidat adquiesta", ye decir que son portadors alto u baixo asintomaticos d'o parasito.

Os medicamentos antipaludicos no guarancian una protección absoluta contra la infección.

Ista malautía ye a primera causa de malautías debilitants y ye a primera en importancia entre istas, con mas de 200 millons de casos cada anyo en tot o mundo.

O Día africano d'a luita contra o Paludismo se celebra o día 25 d'abril, ya que ye en iste continent a on que a malautía ye mas común.

A primera vacuna meyanament desarrollata estió por o dotor Manuel Elkin Patarroyo, medico colombiano, encara que no conta con una efectividat suficient.

## Referencias
# John Everett Millais

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| John Everett Millais |
| --- |
|  *Autorretrato*, de John Everett Millais. |
| **Información personal** |
| Calendata de naixencia | 8 de chunio de 1829 |
| Puesto de naixencia |  Southampton (Hampshire, Anglaterra, Reino Uniu) |
| Calendata de muerte | 13 d'agosto de 1896 |
| Puesto de muerte |  Londres (Anglaterra, Reino Uniu) |
| Ocupación | Pintor |

**John Everett Millais**, naixito de Southampton (Hampshire, Anglaterra) o 8 de chunio de 1829 y muerto en Londres o 13 d'agosto de 1896, estió un pintor britanico, que feba parte d'a dita *Chirmandat prerrafaelita* mientres a Era Victoriana.

## Galería

* *Ofelia* (1852)
* *Fuellas d'agüerro* (1856)
* *A nina ciega* (1856)
* *O paso d'o nord-ueste* (1874)
* *Eduardo V y o suyo chirmán Richard de Shrewsbury* (1878)
* *The Black Brunswicker*
* *Sir Isumbras at the Ford*
* *A muller d'o grancher*

## Vinclos externos

* Se veigan as imáchens de Commons sobre **John Everett Millais**.
# Selección natural

A **selección natural** ye a causa que diriche a evolución d'as especies, d'acuerdo con o darwinismo, que ye la teoría evolucionista acceptada actualment por a Ciencia.

Seguntes Charles Darwin en cualsiquier población os individuos son diferents entre éls. Os individuos d'una población tienen caracters que son heredables en a suya descendencia. Asinas pos, ye sobre iste conchunto de caracters sobre los que opera la selección natural. Os individuos millor adaptaus a lo suyo medio ambient tendrán mayor descendencia ya que s'adaptarán millor a lo suyo ambient y per tanto con ixe caracter tenderá a fer-se mes cutiano en cada cheneración.

Asinas, per eixemplo, en o pasau debeba haber-ie chirafas con o cuello curto y unas pocas chirafas con o cuello largo. As que teneban o cuello largo arribaban mes alto ta alimentar-se y alimentar-se d'as fuellas d'as coronas d'os árbols mes que no las que tienen o cuello curto. Allora, as chirafas de cuello largo millor alimentadas se podeban reproducir mes y pasar os suyos caracters a la descendencia de traza que cada vegada bi heba mes chirafas de cuello largo dica que totas as chirafas tenesen o cuello largo.

A selección natural ye a innovación central d'as ideyas de Darwin, pus a evolución ya yera estada previament proposada per atros, como Jean-Baptiste Lamarck, pero con mecanismos diferents.

## Veyer tamién

* Selección artificial.
* Homoplásia.
* Sintesi evolutiva moderna.